AGUIRRE ARIZMENDI (EAJ, 2014-11-13):
Bai, eskerrik asko presidente andrea, lehendakari, sailburuok, legebiltzarkideok egun on guztioi.
Gaurkoan aztertu beharko dugu 2014-2017 euskal estatistikaren plana lege proiektu hau eta, normala den bezala, Euzko Abertzaleak taldeak baiezko botoa emango dio noski aurkeztutako legeari.
Aurkeztutako sei planak, 1989tik 2012ra arte, urteko estatistika egitarauen bidez garatu ziren eta aldi bakoitzean zein estatistika egingo zen, nork egingo zituen eta zein baldintza tekniko emango ziren zehaztu zuten. Azken plan hauek indarraldia bukatu denez, Legebiltzarrak plan berri bat onetsi behar du.
Estatistika ofiziala, Ricardo Gatzagaetxebarriak esaten zuen bezala, sailburuak esaten zuen bezala, izaten da ezinbestekoa gizartearen errealitate sozioekonomikoa ezagutzeko eta are gehiago, estatistikaren emaitzak funtsezkoak dira sektore publikoak, baita sektore pribatuek hartzen dituzten erabakietan eragina izaten dutela.
Euskal Estatistika Kontseiluan euskal eragile ekonomiko eta sozial guztiek parte hartzen dute, hain zuzen ere Ganbara honek, Eusko Legebiltzarrak, Eusko Jaurlaritzak, Batzar Nagusiek, aldundiek, udalek, unibertsitateek, enpresa elkarteek, sindikatuek, Merkataritza Ganbarak eta baita kontsumitzaileen elkarteek ere. Eta egia da proiektua prestatzeko garaian Estatistika Lege honek adostasun handia izan zuela beren artean.
Beste alde batetik, batzordeko agerraldietan, Isasi jaunak eskatutako agerraldietan, Eusko Jaurlaritzako hainbat sailek edo organismo autonomook entzuteko aukera izan genuen eta jakin genuen...
...agerraldietan, Eusko Jaurlaritzako hainbat sailek organismo autonomoak entzuteko aukera izan genuen eta jakin genuen zein modutan estatistikaren arloan lan egiten zuten.
Lau sailak gehi Emakunde organismo autonomoa gure artean egon ziren, eta sailburuek eta sailburuordeak nik uste dut eman zizkiguten azalpenak guztiz egokiak izan zirela.
Estatistika beharrezko tresna da edozein politika publikoa jarraitzeko, osasunen arloan kalitatezko zerbitzuak finkatzeko eta bermatzeko, ikerketa eta medikuntza nondik nora doazen jakiteko, edo hezkuntzaren mailan gure ikasleen eboluzioa jarraitu eta hobetzeko Bolonia eta Pisa Europa honetan. Ingurumenen arloan hobeto kudeatu eta zaintzeko ere bai balio dute estatistikak.
Estatistikak behar ditugu gure egoera zehatz eta zorrotz ezagutzeko eta hortik aurrera politika publikoak garatzeko. Eta guk gauza onak egiteko prest gaude, egindako gauzak neurtu eta hobetzeko ere prest gaude, eta gauzak noiz behin gaizki edo oker egiten badira, berehala zuzentzeko ere prest gaude.
Gizarte demokratiko batean hori guztia lortzeko kalitatezko estatistika ofiziala ezinbesteko elementua da, informazio sistemak osatzeko eta gobernu ona edo gobernantza printzipio hori bermatzeko.
Eta guk politika publikoak neurtu nahi ditugu gure gizartearen ongizatea bermatzeko eta babesteko. Eta horregatik, beraz, aldeko botoa emango diogu lege honi.
EH Bilduren emendakinak komentatzeko, Isasi jauna, zuk aipatu duzuen moduan, hasieran 29 ziren zuen aurkeztutako emendakinak eta gaur egun hemen zazpi mantendu dira.
Nik uste dut lehenbiziko hausnarketa behar duela eboluzio hau. Hori esan nahi du % 65eko kasuetan akordio bat lortu dugula eta hori oso positiboa dela, edo zuen emendakinak babestu ditugu, elkarrekin adostu dugu testu berri bat edo, beste kasu batzuetan, bertan behera gelditu dira emendakin batzuk.
Emendakinak komentatzeko, beno, nekazaritzako ustiategien egituraren inkestan eragiketa 102-114, inkesta honetan ez da jasotzen ekoizpenaren datuan, hori beste operazio batetik dator eta bakarrik ustiategien egiturari buruzko datuak jasotzen dira. Beraz, lagin bat soilik da aztertzen dena.
Gero, beste emendakin bat azaldu duzu, ganadu hilketaren estatistika. Gure eremua Euskal Autonomia Erkidegoa da, horrek Nafarroako Gobernuak jasotzen ditu eta Nafarroako Gobernuak berehala ere bai zintzilikatzen ditu bere webean.
Abelburuen estatistika, eragiketa 102-136, eragiketa honek jasotzen ditu datuak Europak eskatzen dituen moduan, hain zuzen ere, Europa R-11-65/2008 araudia jarraituz, beraz, ezin dugu onartu zure emendakina.
Eta agian bigarren txandan, denbora daukagu oraindik, beste emendakina, genero berdintasunaren adierazlea. Hor nik uste dut talde biok kezka berdina izan dugula, baina uste dugu gure zuzenketa –gainera, onartu dena batzordean– hobeagoa zela.
Alde batetik Emankunderekin zuzenean pentsatuta zegoela eta zuk aipatzen duzuen metodologia momentu honetan metodologia berri-berri bat da eta guk uste dugu aztertu gabe dagoela.
Gainera, hori egiteko erabilitako iturriak Estatu mailan baino egiten ez diren iturri estatistikotan daude pentsatuta eta guk hori ez dugu onartzen momentu honetan. Horrez gain, beste arazo tekniko batzuk daude, Emakunde ezin daiteke ardura duen erakundea izan.
Estatistikaren Legearen arabera jarduera estatistikoen arduran eta parte-hartzaile bakarrak izan daitezke Eustat eta erakunde estatistiko espezifiko bat sortua duten erakundeek, adibidez sailek, aldundiek eta udalek.
59. emendakina, Euskal Herriko hizkuntza-adierazleen sistema. Sistema hau oso hasierako aztertzen fasean dago ere baita gure ustez ezin daiteke estadistika eragiketa gisa onartu, metodologia oraindik kontrastatu gabe dagoelako.
Gero 60 emendakina, hondakinak errausteari buruzko estadistika berri bat. Errausketa kudeaketa modu bat eta sailak egiten duen hondakin moten estatistiketan jasota dago. Kudeaketa modu jasotzen duten estatistikak, hondakin arriskutsuen estadistika, arriskutsuak ez diren hondakin estatistikak eta hiriko hondakin solidoen estadistika, eragiketa 90.209, 90.211 eta 90.218. Beraz, estatistika horren beharrak azal daude eta horregatik ezabatu da gaurko planetik.
Eta azken emendakina, kultura ohiturari buruz. Bai, ados gaude helburuarekin, baino soilik da aurrekontu arazoengatik ez dugula onartzen, eragiketa hau oso garestia da.
Bukatu aurretik, nik eskerrak eman nahi dizkiet lege honen alde babesa eman dieten edo emango dioten talde parlamentario guztiei, batez ere Sozialista eta EH Bildu taldeei, baita Maneiro jaunari, eta nik uste dut ere bai talde Popularrari.
Nire ustez jarrera positibo bat egon da lan taldean, gure bileretan baita. Eta adostuta testu beraiekin eta denon artean xume-xume, baino nik uste dut hobetu egin dugula gaurko legea.
Ildo horretan eta adibide gisa Jaurlaritzaren konpromisoa jaso dugu Euskal Estatistikaren Kontseiluan, Gobernuak izendatu ditzakeen pertsona kopuruaren barruan egon dadila sistematikoki Emakunde erakunde autonomoaren ordezkari bat eta hori, Isasi jauna, aitortu behar da zure esker izan dela.
Beste alde batetik egindako estadistika ofizialei eta Jaurlaritzako sailen eta organoek egindako estatistikei dagozkien emaitzak publikoak izango dira beti, eta gainera berriz erabiltzeko formatuan argitaratuko dira eta hori, Mendia andrea, zure iniziatiba izan da eta baita eskertu nahi nizuke horregatik.
Nik uste dut hasieratik gure artean klima, baiezko klima bat egon dela eta ia ezberdintasun guztiak gainditzea lortu dugula eta berriz, eta bukatzeko, eskerrik asko guztioi.